അനാദിർ നദി

അനാദിർ സൈബീരിയയുടെ വടക്കുകിഴക്കൻ ഭാഗത്തുകൂടി ഒഴുകുന്ന ഒരു നദിയാണ്. ബെറിംഗ് കടലിലെ അനാദിർ ഉൾക്കടലിലേക്ക് ഒഴുകുന്ന ഈ നദി ചുക്കോട്ട്ക സ്വയംഭരണ ഒക്രുഗിന്റെ ഉൾനാടൻ പ്രദേശത്തുകൂടിയാണ് ഭൂരിഭാഗവും ഒഴുകുന്നത്. 

 ഭൂമിശാസ്ത്രം 
അനാദിർ നദിയ്ക്ക് 1,150 കിലോമീറ്റർ (710 മൈൽ) നീളവും 191,000 ചതുരശ്ര കിലോമീറ്റർ (74,000 ചതുരശ്ര മൈൽ) വിസ്തൃതിയുള്ള നീർത്തടവുമുണ്ട്. ഒക്‌ടോബർ മാസം മുതൽ മെയ് ഒടുവിൽ വരെയുള്ള കാലത്ത് തണുത്തുറഞ്ഞ നിലയിലുള്ള നദിയിൽ, ജൂണിൽ മഞ്ഞ് ഉരുകുന്നതോടെ പരമാവധി പ്രവാഹമുണ്ടാകുന്നു. മാർക്കോവോയ്ക്ക് സമീപം  ഏകദേശം 570 കിലോമീറ്റർ (350 മൈൽ) ദൂരംവരെ  ചെറു ബോട്ടുകളിലൂടെ നദി സഞ്ചാരയോഗ്യമാണ്. മാർക്കോവോയുടെ പടിഞ്ഞാറ് വശം ഏതാനും മരങ്ങളുള്ള മിതമായ ഉയരമുള്ള പർവതങ്ങളും താഴ്‌വരകളുമുള്ള അനദിർ ഹൈലാൻഡ്‌സും കിഴക്ക്  അനാദിർ താഴ്ന്ന പ്രദേശങ്ങളുമാണ് (തടാകങ്ങളും ചതുപ്പുനിലങ്ങളുമടങ്ങിയ മരങ്ങളില്ലാത്ത തികച്ചും പരന്ന തുന്ദ്ര). 

 അവലംബം 

വർഗ്ഗം:സൈബീരിയയിലെ നദികൾ